**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ILIJA**

**Općinsko vijeće**

**KLASA: 940-01/16-03/01-15**

**URBROJ: 2186/08-16-01**

**Sveti Ilija, 16.03.2016.**

Na temelju članka 30. Statuta Općine Sveti Ilija („Službeni vjesnik Varaždinske županije“, broj 25/13 i 48/13), Općinsko vijeće Općine Sveti Ilija na 15. sjednici održanoj dana 16.03. 2016. godine, donosi

**ZAKLJUČAK**

I.

Utvrđuje se da Općinsko vijeće Općine Sveti Ilija prima na znanje Izvješće o obavljenoj reviziji učinkovitosti upravljanja i raspolaganja nekretninama jedinica lokalne i područne (regionalne) samouprave na području Varaždinske županije Državnog ureda za reviziju Područnog ureda Varaždin KLASA: 041-01/15-10/23 URBROJ: 613-07-16-116 od 12. siječnja 2016. godine.

II.

Zadužuje se Općinski načelnik i Jedinstveni upravni odjel Općine Sveti Ilija da u skladu s ocjenom učinkovitosti upravljanja i raspolaganja nekretninama Državnog ureda za reviziju Područnog ureda Varaždin izvrši:

* pripremu prijedloga i nacrta Odluke o ustroju Registra imovine Općine Sveti Ilija i Strategije upravljanja nekretninama odgovarajućom primjenom odredbi Uredbe o registru državne imovine („Narodne novine“, broj 55/11),
* da se ustroji Registar imovine u skladu s odredbama narečene Uredbe Vlade Republike Hrvatske,
* da se kontinuirano rješavaju imovinsko- pravni odnosi vezano za nekretnine u vlasništvu Općine Sveti Ilija, te
* da se poslovni prostori koji se daju na korištenje udrugama daju u obliku nefinancijske podrške za financiranje programa i da se isto ugovorno utvrdi sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15).

II.

Ovaj zaključak stupa na snagu danom donošenja.

**Predsjednik Općinskog vijeća**

Zdravko Ostroški, dipl.ing.